Pa van Bellville verdwyn buite hospitaal | Maroela Media
Pa van Bellville verdwyn buite hospitaal
Die Wes-Kaapse polisie sê die soektog na 'n pa van Bellville duur voort.
Jan Willem Fourie (38) het verlede Dinsdag verdwyn nadat hy by die Karl Bremer-hospitaal in Bellville toetse vir 'n maagsweer sou ondergaan.
Hy het die hospitaal kort voor 09:00 verlaat. Kringtelevisiemateriaal wys hoe hy die perseel verlaat, maar wys nie in watter rigting hy dan stap nie.
Fourie het 'n blou en rooi CAT-kappiebaadjie, 'n verbleikte blou Levi-denim en bruin veiligheidskoene aangehad. Hy het moontlik ook 'n verbleikte swart pet op.
Fourie se vrou, Lucille, het die afgelope week mense op Facebook bedank vir hulle ondersteuning.
"Aan al my familie en vriende en elke persoon wat my bygestaan het die laaste tyd, julle is spesiaal, of ons mekaar elke dag sien of nie! Lief vir jul almal!" het sy geskryf.
Die egpaar het ook 'n tweejarige dogtertjie.
Kapt. FC van Wyk, Wes-Kaapse polisiewoordvoerder, het gesê die ondersoek na Fourie se verdwyning is steeds aan die gang.
Fourie en sy vrou, Lucille. (Foto: Facebook)
Enigeen met inligting kan die Bellville-polisie bel by 021 918 3002 of die polisie se Stop Misdaad-nommer by 08600 10111.
Vyf vas wat glo plaas wou aanval
Vrou ondervra, twee gesoek ná moord op boer
Sterkte vrou hoop hul kry jou man en hy is veilig .
Debbie Le Grange
Dit is met 'n beklemming in my hart dat ek soggens voor my rekenaar inskuif voordat ek automaties op Maroela Media klik. Daar gaan nie 'n week verby wat ons nie die skokkende opskrif sien wat lui "Nog 'n plaasmoord" nie. Ons boere is die mense wat KOS aan ons verskaf wat nou in die grootste kommer moet werk en lewe. Die angs wat hulle daagliks moet ervaar om 'n "diens" aan ons land te lewer en dit is waarmee hulle sit. Die trauma waardeur hulle moet werk elke keer as 'n buurman of vriend of familielid doodgemaak word of… Lees meer »
Dit is baie gevaarlik daar by Karl Bremer hospitaal. Veral buite.
Sterkte aan Lucille ek hoop dat jou man gevind sal word en dat hy ok is…dit vreemd dat hy net sal verdwyn , hoop maar net dat daar nie iets ernstig fout is wat kon lei tot sy verdwyning. Mag daar gou goeie nuus wees.
Kerrie Vlamskiet Briekstreep
Volgens die SAPD statistiek is daar 57 moorde per dag in Suid-Afrika….as daar 1 plaasmoord op n dag dan is,waar is die ander 56 moorde ?